Maggiorejärvi

Lago di Maggiore sijaitsee Lombardiassa, Pohjois-Italiassa.

Yleistä
Maggiore on läntisin kolmesta Italian pääjärvestä ja samalla toiseksi suurin. Sen rantoihin rajoittuvat Piemonte lännessä, Lombardia idässä ja Sveitsin Ticinon kantoni pohjoisessa. Järvi sijaitsee 55 kilometrin päässä Milanosta luoteeseen, se on 65 kilometrin pituinen ja sillä on rantaviivaa 170 kilometriä. Sen syvin kohta Borromeonlahdessa on 372 metriä syvä. Maisemat vaihtelevat pohjoisen jylhistä alppimaisemista etelän välimerellisiin maisemiin.

Maggiore on suosittu lomakohde. 1600-luvulla maineikas milanolainen Borromeon suku rakensi loistokkaita huviloita Isola Madrelle ja Isola Bellalle. Lombardian ylhäisö seurasi 1700-luvulla rakentamalla omat loistohuvilansa Stresan ja Aronan välille. Maggiorejärven rantamat ovat innoittaneet useita musiikintekijöitä ja kirjailijoita, kuten englantilaisia Charles Dickensiä ja Lord Byron, ranskalaista Gustave Flaubertia sekä italialaista kapellimestari Toscaniniä.

Kaupungit

 * Stresa
 * Baveno
 * Pallanza

Tule

 * Maggiorejärvelle on suoria junayhteyksiä Milanosta ja bussiyhteyksiä Veronasta.
 * Veneet Borromeonsaarille 30 minuutin välein sesonkiaikaan. Lauttayhteyksiä muihin rantakohteisiin (Angera, Stresa, Pallanza, Intra).